Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: 1990. évi LXV. törvényben (Ötv.) kötelezően elrendelt ügyekben tart zárt ülést, egyéb esetekben általában a nyilvános ülésen
Paragraph Index: 1343

1990. évi LXV. törvényben (Ötv.) kötelezően elrendelt ügyekben tart zárt ülést, egyéb esetekben általában a nyilvános ülésen történő megvitatás mellett szavaz. A helyi kábeltévé a nyilvános ülésekről beszámol. A fontosabb döntésekről a kéthetente megjelenő Komlói Újság, a Komlói Dunántúli Napló, továbbá az ingyenesen terjesztett Komlói Kirakat hirdetési lap számol be. A szociális ellátások során érvényesül az „egy ügyintéző—egy ügyfél” kapcsolat, így illetéktelenek nem szerezhetnek tudomást a támogatásban részesülők személyes adatairól. Egységesítették az igénylőlapokat, így az ellátás jellegétől függetlenül minden kérelmezőnek azonos nyomtatványt kell kitöltenie. Jeleztük, hogy e gyakorlat a jogszabályi előírásoknak nem felel meg. Az adatletiltás jogával csak kevesen éltek. A teljesített adatszolgáltatásokat naplózzák, erre vonatkozó betekintési kérelem nem érkezett. (627/H/1999) Az Országos Takarékpénztár és Kereskedelmi Bank Rt. (OTP) Baranya megyei igazgatóságán az adatkezelés általános kérdéseivel és a lakossági hitelszámla-nyilvántartó rendszer működésével ismerkedtünk, továbbá a biztonsági kamerák által rögzített személyes adatok kezelésének gyakorlatát vizsgáltuk. Az igazgatóság adatkezelése általában megfelel az adatvédelem követelményeinek. Néhány kifogásolt adatkezelés nem a megyei igazgatóság hibája, azokat a központilag kiadott, országosan egységes utasítások intézményesítik. A védett adatok biztonságának 2000/88/II. szám rendjéről szóló vezérigazgatói utasításban félreértésre ad okot, hogy a törvényi meghatározástól eltérően definiálják az állam- és a szolgálati titok fogalmát. A pénzkiadó automata (ATM) videoegységek üzemeltetésére vonatkozó ügyviteli utasítás azon pontja, miszerint „a videoegység által rögzített felvételeket 12 hónapig kell megőrizni”, adatvédelmi szempontból kifogásolható. Nem derül ki az utasításból a felvételkészítés célja: ez valószínűleg a bankkártyával való visszaélések felderítésére szolgál. Ez a cél azonban nem indokolja az egyéves nyilvántartási időt. Mivel jogszabály nem rendelkezik arról, hogy felvétel készülhet, arra tehát jogszerűen csak az érintettek beleegyezése alapján lenne lehetőség. Az ATM automaták mellett nincs jelzés, mely a „kamerázás” tényére figyelmeztetné az érintetteket. (628/H/1999) A Központi Statisztikai Hivatal Baranya Megyei Igazgatóságán a 2001. évi népszámlálásra való felkészülés adatvédelmi vonatkozásaival, a személyes és a közérdekű adatok kezelésének gyakorlatával ismerkedtünk. A 2001. évi, illetve a próbanépszámlálásra megkezdték a felkészítést, kiemelt figyelmet fordítanak az önkéntesen megválaszolható (egészségi állapotra, felekezeti, nemzetiségi hovatartozásra vonatkozó) adatokra. A helyi televízióban közvetítették a kérdezőbiztosoknak tartott tréninget. Bemutatták a 25-30 főből álló összeíró stábot, így a tévénézők már ismerős arcokkal találkozhatnak a kérdőívek kitöltésénél. A kérdezőbiztosok titokvédelmi kötelezvényt írnak alá a megbízási szerződés megkötésekor. Az igazgatósághoz érkező adatokat, így például a mikrocenzus során begyűjtött személyes adatokat a törvény szerinti ellenőrzés után megsemmisítik. Az igazgatóságnak jó a kapcsolata a sajtóval, rendszeresen sajtótájékoztatókat tartanak. Negyedévente összesítést készítenek a megye adatairól. Könyvtáruk nem közkönyvtár, de az érdeklődőket szívesen fogadják. (629/H/1999) A Baranya Megyei Rendőr-főkapitányságon a közérdekű adatok nyilvánosságának érvényesülését vizsgáltuk. A megyei főkapitány dönt arról, hogy mely bűncselekményekről, milyen terjedelemben adható tájékoztatás, és többségében ő is nyilatkozik. Távollétében az ügyelet vezetője is nyújthat tájékoztatást a sajtó képviselőinek. Rendszerint a „Sziréna” című helyi televízió-, illetve rádióműsorban adnak tájékoztatást a bűnügyekről, illetve a helyi közvéleményt érintő egyéb kérdésekről (bűnmegelőzési tanácsok, a rendőri tevékenység közérdekű statisztikai adatai stb.). A bűnügyi tájékoztatás gyakorlata miatt a megyei rendőr-főkapitányság ellen per folyik, mely bírósági szakban van, ezért érdemben e kérdést nem vizsgáltuk. (630/H/1999) A Baranya Megyei Büntetés-végrehajtási Intézetnél tájékozódtunk az adatkezelésekről, és részletesen megvizsgáltuk a fogvatartott személyekről vezetett számítógépes és manuális nyilvántartást, továbbá a látogatók és a levelezés biztonsági ellenőrzésének — adatkezelést érintő — gyakorlatát. A vizsgálatra történő felkészülés során derült ki, hogy

Source: https://magyarkozlony.hu/hivatalos-lapok/63892c428cf7f1b210cc6c71652ac2f56b85705e/dokumentumok/98a4f1bd82a98352d2f45a14582d24042e49826a/letoltes